อยากสอบถามคุณครับมีอาการเจ็บคล้ายๆ โดนดึงขนบริเวณโคนองคชาตด้านซ้ายตลอดเวลา ก่อนหน้านี้มีขนดึงจริงๆ แต่ตอนนี้เล็มขนบริเวณนั้นออก แต่อาการยังคงอยู่ครับกำลังรักษาอาการ Red scrotum syndrome อยู่ครับ เข้าเดือนที่ 3 แต่ไม่แน่ใจว่ามันสามารถเป็นจนมาถึงบริเวณใกล้ๆ โคนองคชาตได้หรือไม่ เพราะตอนแรกไม่ได้เป็น เพิ่งจะมาเป็นตอนนี้ เพิ่งตรวจโดยแพทย์เมื่อวันอาทิตย์ที่ผ่านมาก็บอกว่าไม่ได้มีอะไรจากภายนอก น่าจะมาจากอาการเดียวกัน ตอนนี้มีทาน Pregabalin อยู่ (ทานต่อเนื่องมาตลอด ยังไม่ได้หยุดยา) แต่ Doxycycline ให้หยุดยามาเกือบ 1 เดือน ตอนนี้อาการเริ่มกำเริบเลยเพิ่งกลับมาทานใหม่ได้แค่ 1 วัน ครับไม่มีความผิดปกติใดๆ ที่ดูจากภายนอกเลยครับ แต่รู้สึกเหมือนมันเจ็บระบมปวด เหมือนหลังจากกระชากขนใหม่ๆ ค่อนข้างตลอดเวลาครับ แต่ดูแล้วไม่ได้มีสภาพเหมือนรูขุมขนอักเสบใดๆ ไม่มีเชื้อราครับ ได้รับการตรวจแล้ว อื่นๆ จากภายในก็ตรวจแล้วทั้งอุลตร้าซาวด์กับตรวจปัสสาวะ ก็ปกติดีครับเพราะฉะนั้นไม่ทราบว่า มันเป็นอะไร และต้องทำอะไรได้บ้างครับ การรักษาถูกต้องแล้วไหมครับ ต้องทำอะไรเพิ่มเติมไหมครับ หรือเพิ่งเริ่มทานยาใหม่ก็เลยต้องให้เวลาหน่อยครับ?
สวัสดีค่ะ อาการเจ็บคล้ายๆ โดนดึงขนบริเวณโคนองคชาตด้านซ้ายตลอดเวลา แต่ดูไม่มีความผิดปกติใดๆให้เห็นจากภายนอกชัดเจน อาจเกิดจากมีการอักเสบหรือติดเชื้อที่บริเวณท่อปัสสาวะ อาจมีปัสสาวะแสบขัดหรือปนหนองร่วมด้วยมีการอักเสบหรือถลอกตรงผิวหนังบริเวณอวัยวะเพศ เช่นจากการเสียดสีหรือการกระแทก ปลายเส้นประสาทอักเสบ หรือเป็นรูขุมขนอักเสบในเบื้องต้นแนะนำการไม่ไปกระชากขนดังกล่าวมาอีก เพราะการไปดึงขน อาจทำให้เกิดรูขุมขนอักเสบใหม่ เกิดการติดเชื้อใดๆแทรกซ้อนขึ้นมาร่วมก็ได้ รักษาความสะอาดบริเวณดังกล่าวด้วยการล้างน้ำเบาๆ งดการมีเพศสัมพันธ์ไปก่อนควรไปพบแพทย์ ถ้าเจ็บมากขึ้นเรื่อยๆ ปัสสาวะลำบาก หรือถ้ามีผื่น ตุ่มใดๆขึ้นให้เห็นร่วมด้วย